I dette kapitel forklarer vi om de
forskellige typer af vandladningsproblemer,
og hvad du selv kan gøre for at undgå eller afhjælpe problemerne.
Efterdryp hvor der ender nogle dråber i underbukserne efter toiletbesøget
er det problem, som de fleste mænd oplever. Det starter ofte i de yngre år med en
lille våd plet, som så bliver større og større med alderen.
Efterdryp skyldes at urinrøret ikke tømmes helt, mens du lader vandet.
Et andet problem er trang-inkontinens,
hvor du kan få en pludselig og meget kraftig trang til at tisse.
Kroppen når kun at give dig et kort varsel
og det kan derfor være svært at nå toilettet i tide.
Hvis du har fået fjernet eller skrællet
din prostata, kan du opleve anstrengelses-inkontinens.
Du begynder at dryppe små mængder urin, når du er fysisk aktiv.
Det kan være simple bevægelser, som når du bærer på noget.
Når du rejser eller sætter dig.
Eller når du nyser.
Du kan også opleve andre typer af vandladningsproblemer.
Du kan have svært ved at komme i gang med at tisse
have en langsom stråle eller have problemer med at få blæren helt tømt.
Typisk skyldes disse tre problemer en forstørret prostata.
Vores prostata, som omkranser urinrøret,
vokser med alderen og kommer dermed til at klemme på
urinrøret og kan medføre, at vores urin har svært ved at løbe ud.
Hvis du kender til nogle af disse problemer, er du på ingen måde den eneste.
Og rigtig mange kan komme problemet til livs med den rette indsats.
I næste kapitel får du en række råd til,
hvordan du får styr på vandladningen i det daglige.
Herefter kan du lære, hvordan du kan mærke og træne dine bækkenbundsmuskler
Træn bækkenbunden hvis du oplever efterdryp,
har fået opereret din prostata eller har rejsningsbesvær.
Du finder også en metode, der kan hjælpe dig
hvis du har problemer med at tømme blæren helt.
Og hvis du har en meget aktiv blære, kan du få en guide til blæretræning.
Endelig får du hjælp til forberedelsen, inden du søger hjælp ved en fagperson i det sidste kapitel.
Der er kun fordele at hente for dig. Der er ingen bivirkninger.
Får du ikke resultat af dine ændringer
i løbet af tre måneder, så går til din læge.